समुदाय केंद्र चर्चा के लिए दिशानिर्देश

**समुदाय केंद्र चर्चा** एक ऐसा स्थान है जहाँ आप अपने विकि के बारे में सहायता प्राप्त कर सकते हैं, Fandom पर नवीनतम परिवर्तनों के बारे में जान सकते हैं और Fandom समुदाय से सहायता मदद पा सकते हैं। चर्चाओं को समुदाय केंद्र के प्रबंधक संचालित करते हैं, इसलिए Fandom स्टाफ़ से तत्कालीन सहायता के लिए, कृपया उनके सहायता फ़ॉर्म का उपयोग करें।

## चर्चा दिशानिर्देश

समुदाय केंद्र चर्चा समुदाय केंद्र के दिशानिर्देशों का पालन करती है। हम चर्चा को सभी के लिए खुला रखना चाहते हैं ताकि सभी सहयोग करने के साथ-साथ मज़ेदार चर्चाएँ करें, और साथ में जगह को सुरक्षित और रचनात्मक भी रखें। विकि के दिशानिर्देशों के साथ ही:

**सभ्य बनें और लोगों के साथ सम्मान से पेश आएँ।**

दुनिया भर के लोग इस विकि को पढ़ते और संपादित करते हैं और चर्चाओं में योगदान करते हैं। किसी भी अन्य सहयोगी परियोजना की तरह, हर कोई हर समय सहमत नहीं होगा। बातचीत को सभ्य रखें और अलग-अलग रायों के प्रति अनुकूल रहें। हम सब यहाँ हैं क्योंकि हम एक ही विषय से प्यार करते हैं।
**मौजूदा चर्चाओं को खोजने की कोशिश करें, लेकिन एक नया थ्रेड शुरू करने से न डरें।**

यह देखने के लिए कि क्या आपके प्रश्न के बारे में कोई चर्चा पहले से मौजूद है या नहीं, कृपया चर्चा श्रेणियों के माध्यम से छानने के लिए कुछ समय दें। यदि आपको वह उत्तर नहीं मिल रहा है जिसकी आप तलाश कर रहे हैं, तो आगे बढ़ें और एक नई पोस्ट बनाएँ!
## हमारी सिफारिशें

आपके पोस्ट करने से पहले हम इन कुछ विंदुओं की भी अनुशंसा करते हैं:

* कृपया शीर्षक को **यथासंभव विशिष्ट बनाएँ**। "Problem - need help" जैसे शीर्षक दूसरों को इस बात का कोई संकेत नहीं देते कि क्या हो रहा है।
* **अपनी पोस्ट में जिस विकf के लिए आपको मदद चाहिए, उसकी कड़ी प्रदान करें**, साथ ही यदि उपयुक्त हो तो अपने ब्राउज़र और ऑपरेटिंग सिस्टम के बारे में विवरण प्रदान करें।
* अपने विकि के लिए अधिक संपादकों या अधिक व्यवस्थापकों के लिए अनुरोध पोस्ट न करें। इसके बजाय, इस लेख को पढ़ें। यह संभावना नहीं है कि आप इस फोरम पर अपने विकि के समान विषय में रूचि रखने वाले सदस्य पाएँगे।
* किसी भी पोस्ट या उत्तर के लिए ड्रॉपडाउन का उपयोग करके और 'रिपोर्ट' पर क्लिक करके **खराब पोस्ट की रिपोर्ट करें**। **यदि यह हमारे दिशानिर्देशों का स्पष्ट उल्लंघन नहीं है, तो कृपया** रिपोर्ट करने के बजाय **किसी एक व्यवस्थापक को संदेश भेजें**।

## कार्य दिशानिर्देश

समुदाय केंद्र के प्रबंधकों ने कार्य दिशानिर्देश विकसित किए हैं जो सदस्यों को इस बात का बेहतर अंदाज़ा देते हैं कि हमें क्या पसंद है, और किस बात पर प्रबंधक बीच में आएँगे। ध्यान रखें कि ये क्रियाएँ **प्रबंधक के फैसले पर हैं** - प्रत्येक पोस्ट का अपना संदर्भ और अपनी बारीकियाँ होती हैं, इसलिए ये सख्त नियम नहीं हैं (और हम रूढ़िवादी होने और चीज़ों को खुला छोड़ने की ओर हैं!)

**रचनात्मक और सहायक पोस्ट, साथ ही सहायता माँगने वाले पोस्ट की अनुमति दें।**

* सदस्य अपने विकि के बारे में प्रश्न पोस्ट करने के लिए आज़ाद हैं, जैसे तकनीकी और सामुदायिक सहायता माँगना। किसी सदस्य के समस्या-निवारण में मदद करते समय, अच्छा विश्वास करें - प्रश्न पूछने वाले संपादक आम तौर पर आपसे नए होते हैं!

* हम इनकी इजाज़त देते हैं:
	+ सहायता और डिज़ाइन अनुरोध
	+ समुदाय प्रबंधन से संबंधित प्रश्न
	+ उच्च गुणवत्ता वाले विकि विज्ञापन
	+ रचनात्मक प्रतिक्रिया वाले पोस्ट
	+ बग रिपोर्ट और चर्चा
* हम इनकी इजाज़त नहीं देते:
	+ गालियाँ (बुरे शब्दों को सेंसर करें और/या हटाएँ)
	+ विज्ञापन स्पैम
	+ निम्न गुणवत्ता वाले पोस्ट, अस्पष्ट या स्पैमयुक्त सामग्री
	+ विषय से हटकर पोस्ट, जैसे गेमिंग प्रश्न, छोटी बातचीत और थ्रेड गेम, बेतर्तीब पोल्स
	+ स्पैम की गई बग रिपोर्ट: यदि किसी समस्या के बारे में बहुत सारी पोस्ट हैं, तो हम उन्हें हटाना शुरू कर देंगे
	+ निम्न गुणवत्ता वाले विकि विज्ञापन, या प्रबंधक अधिकारों की पेशकश
	+ कुछ महीने पुरानी पोस्ट्स के जवाब (नए जवाबों के बाद लॉक करें)

**सामान्य प्रश्नों को मॉडरेट करना**:

* हमें अवरोधित किए जाने और विकि के बंद कर दिए जाने से संबंधित काफी सारे एक जैसे सवाल आते हैं। इन पोस्ट्स को हटाकर या लॉक करके हम चर्चा को साफ़ रखते हैं। हालाँकि, ध्यान रखें कि हाल ही के पोस्ट्स का चर्चा में सामने आना बहुत मुश्किल है क्योंकि पोस्ट को 'पिन' करने का कोई तरीका नहीं है।
* हम इनकी इजाज़त देते हैं:
	+ किसी सदस्य के अवरोध या किसी विकि के बंद हो जाने से जुड़े उच्च गुणवत्ता के पोस्ट, या दूसरे साधारण प्रश्न।
* हमारे जवाब होंगे:
	+ उनके अवरोध की वजह माँग रहे सदस्यों के लिए: Blocked की एक कड़ी
	+ विकि के बंद होने की वजह माँग रहे सदस्यों के लिए: Closed की कड़ी
* हम इनकी इजाज़त नहीं देते:
	+ दोहराए गए सवाल या हाल ही में पोस्ट हुए बग रिपोर्ट: सबसे समरूप पोस्ट की कड़ी के साथ एक जवाब देकर पोस्ट को लॉक कर देंगे (या हटा देंगे)